Viborg FF har i dag præsenteret den tidligere AaB-træner Jacob Friis som ny cheftræner i klubben. Ovenikøbet med øjeblikkelig virkning. Derfor fristes man til at spørge, hvorvidt Lars Friis kan tiltræde som ny AaB-træner før den 1. august, som for nu står som datoen, hvor han skal styre løjerne på Hornevej. TV2 Nord har spurgt AaB's sportschef, om Lars Friis nu kan starte i AaB tidligere end ventet. - Det er godt spørgsmål. Og det er et spørgsmål, som Viborg nok bedre kan svare på. Det ville være positivt for os, hvis han kunne starte tidligere, men vi har jo hele tiden været afklaret med hans ansættelsesforhold, siger Inge André Olsen. Åben for dialog Sportschefen afviser, at AaB allerede nu er i dialog med Viborg, men han er åben for, at de to klubber stikker hovederne sammen. - Vi får se, hvad der sker. Det er altid svært for os, nu hvor vi ikke kender til de interne processer i Viborg, så vi må se, hvad den næste tid bringer. I sidste ende er det jo op til dem, hvorvidt han kan få lov at skifte tidligere end den første august. Lars Friis overtager jobbet som cheftræner i AaB fra spanske Martí Cifuentes, som i januar blev solgt til svenske Hammery I.F.

Referat:
AaB's sportschef ser gerne, at de bolsjestribede får mulighed for at sikre sig Lars Friis før tid.